CELEX: 22014A0920(01)
Language: el
Date: 2014-06-27 00:00:00
Title: ΤΕΛΙΚΗ ΠΡΑΞΗ μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, όσον αφορά τη συμφωνία σύνδεσης

20.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 278/4
            
         ΤΕΛΙΚΗ ΠΡΑΞΗ
   μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, όσον αφορά τη συμφωνία σύνδεσης
   Οι εκπρόσωποι
   ΤΟΥ ΒΑΣΙΛΕΙΟΥ ΤΟΥ ΒΕΛΓΙΟΥ,
   ΤΗΣ ΔΗΜΟΚΡΑΤΙΑΣ ΤΗΣ ΒΟΥΛΓΑΡΙΑΣ,
   ΤΗΣ ΤΣΕΧΙΚΗΣ ΔΗΜΟΚΡΑΤΙΑΣ,
   ΤΟΥ ΒΑΣΙΛΕΙΟΥ ΤΗΣ ΔΑΝΙΑΣ,
   ΤΗΣ ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΤΗΣ ΓΕΡΜΑΝΙΑΣ,
   ΤΗΣ ΔΗΜΟΚΡΑΤΙΑΣ ΤΗΣ ΕΣΘΟΝΙΑΣ,
   ΤΗΣ ΙΡΛΑΝΔΙΑΣ,
   ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ,
   ΤΟΥ ΒΑΣΙΛΕΙΟΥ ΤΗΣ ΙΣΠΑΝΙΑΣ,
   ΤΗΣ ΓΑΛΛΙΚΗΣ ΔΗΜΟΚΡΑΤΙΑΣ,
   ΤΗΣ ΔΗΜΟΚΡΑΤΙΑΣ ΤΗΣ ΚΡΟΑΤΙΑΣ,
   ΤΗΣ ΙΤΑΛΙΚΗΣ ΔΗΜΟΚΡΑΤΙΑΣ,
   THE ΚΥΠΡΙΑΚΗΣ ΔΗΜΟΚΡΑΤΙΑΣ,
   ΤΗΣ ΔΗΜΟΚΡΑΤΙΑΣ ΤΗΣ ΛΕΤΟΝΙΑΣ,
   ΤΗΣ ΔΗΜΟΚΡΑΤΙΑΣ ΤΗΣ ΛΙΘΟΥΑΝΙΑΣ,
   ΤΟΥ ΜΕΓΑΛΟΥ ΔΟΥΚΑΤΟΥ ΤΟΥ ΛΟΥΞΕΜΒΟΥΡΓΟΥ,
   ΤΗΣ ΟΥΓΓΑΡΙΑΣ,
   ΤΗΣ ΔΗΜΟΚΡΑΤΙΑΣ ΤΗΣ ΜΑΛΤΑΣ,
   ΤΟΥ ΒΑΣΙΛΕΙΟΥ ΤΩΝ ΚΑΤΩ ΧΩΡΩΝ,
   ΤΗΣ ΔΗΜΟΚΡΑΤΙΑΣ ΤΗΣ ΑΥΣΤΡΙΑΣ,
   ΤΗΣ ΔΗΜΟΚΡΑΤΙΑΣ ΤΗΣ ΠΟΛΩΝΙΑΣ,
   ΤΗΣ ΠΟΡΤΟΓΑΛΙΚΗΣ ΔΗΜΟΚΡΑΤΙΑΣ,
   ΤΗΣ ΡΟΥΜΑΝΙΑΣ,
   ΤΗΣ ΔΗΜΟΚΡΑΤΙΑΣ ΤΗΣ ΣΛΟΒΕΝΙΑΣ,
   ΤΗΣ ΣΛΟΒΑΚΙΚΗΣ ΔΗΜΟΚΡΑΤΙΑΣ,
   ΤΗΣ ΔΗΜΟΚΡΑΤΙΑΣ ΤΗΣ ΦΙΝΛΑΝΔΙΑΣ,
   ΤΟΥ ΒΑΣΙΛΕΙΟΥ ΤΗΣ ΣΟΥΗΔΙΑΣ,
   ΤΟΥ ΗΝΩΜΕΝΟΥ ΒΑΣΙΛΕΙΟΥ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΒΟΡΕΙΟΥ ΙΡΛΑΝΔΙΑΣ,
   ΤΗΣ ΕΥΡΩΠΑΪΚΗΣ ΕΝΩΣΗΣ,
   ΤΗΣ ΕΥΡΩΠΑΙΚΗΣ ΚΟΙΝΟΤΗΤΑΣ ΑΤΟΜΙΚΗΣ ΕΝΕΡΓΕΙΑΣ,
   αφενός, και
   ΤΗΣ ΟΥΚΡΑΝΙΑΣ,
   αφετέρου
   (καλούμενες ομού εφεξής «υπογράφοντα μέρη»),
   συνελθόντες στις Βρυξέλλες την εικοστή εβδόμη Ιουνίου του έτους δύο χιλιάδες δεκατέσσερα,
   για την υπογραφή εκείνων των μερών της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου (καλούμενης εφεξής «συμφωνίας»), που δεν υπογράφηκαν στις 21 Μαρτίου 2014,
   υπενθυμίζουν ότι, στη σύνοδο κορυφής που διεξήχθη στις Βρυξέλλες την 21η Μαρτίου 2014, υπέγραψαν το κείμενο των ακόλουθων πολιτικής φύσεως διατάξεων της συμφωνίας:
   
               1.
            
            
               Προοίμιο
            
         
               2.
            
            
               Άρθρο 1
            
         
               3.
            
            
               Τίτλοι I, II και VII
            
         Τα υπογράφοντα μέρη προχώρησαν στην υπογραφή των υπόλοιπων διατάξεων της συμφωνίας:
   
               —
            
            
               των τίτλων III, IV, V και VI, και των σχετικών παραρτημάτων και πρωτοκόλλων,
            
         και επιβεβαιώνουν ότι η συμφωνία συνιστά ενιαία πράξη.
   Τα υπογράφοντα μέρη συμφωνούν ότι το άρθρο 486 παράγραφος 4 της συμφωνίας σχετικά με την προσωρινή εφαρμογή ισχύει επί των αντίστοιχων μερών της συμφωνίας δυνάμει της παρούσας τελικής πράξης.
   Τα υπογράφοντα μέρη συμφωνούν ότι η συμφωνία εφαρμόζεται επί του συνόλου του εδάφους της Ουκρανίας όπως αναγνωρίζεται από το διεθνές δίκαιο και θα προβούν σε διαβουλεύσεις, ώστε να καθοριστούν τα αποτελέσματα της συμφωνίας σχετικά με το έδαφος της Αυτόνομης Δημοκρατίας της Κριμαίας και της πόλης της Σεβαστούπολης το οποίο έχει προσαρτηθεί παράνομα και επί του οποίου η ουκρανική κυβέρνηση δεν ασκεί επί του παρόντος ουσιαστικό έλεγχο.
   
      Έγινε στις Βρυξέλλες, την εικοστή εβδόμη Ιουνίου δύο χιλιάδες δεκατέσσερα.